Document ID: /fineweb-2-swissfilter-quality_10-filterrobots/filtered/02819.jsonl.gz/183

TUŽNA VIJEST IZ ZADRA: U 56. godini života u Radovinu preminuo Branko Uzelac, dugogodišnji igrač i trener Croatije i Hajduka iz Züricha
Iznenada, u 56. godin života, u rodnom Radovinu kod Zadra sinoć je preminuo poznati hrvatski sportski djelatnik i trener iz Züricha Branko Uzelac. Vijest o smrti dugogodišnjem igrača Croatije Züricha te zadnjih desetak godina igrača i trenera Hajduka iz Züricha, rastužila je mnoge Hrvate i njegove prijatelje i suigrače u Švicarskoj. Nakon uspješnog vođenja Hajduka iz Zürich, Uzelac je prije dvije godine preuzeo švicarsku momčad FC Alstetten iz Züricha. S igračima tog kluba, koji nastupa u II amaterskoj ligi regije Zürich, Uzelac se trebao naći u subotu, na prvom zakazanom treningu pred početak priprema za novu sezonu.
Uzelac je u rodnom Radovinu u utorak navečer doživio jak srčani napad od kojeg nažalost nije preživio.
Uz mnoge prijatelje, igrače i suigrače, za pokojnim Brankom Uzelcom će najviše žaliti njegov obitelj, supruga i troje djece. Posljednji ispraćaj je u petak, 31. srpnja na groblju u rodnom mu Radovinu kod Zadra. Tijelo pokojnika bit će u crkvi sv. Petra na mjesnom groblju Radovin od 17 do 18 sati.